གསལ་བསྒྲགས་དེའི་ནང་།འབྲེལ་ཡོད་ཞིབ་འཇུག་གི་སྙན་ཐོ་ལས་མཐོང་ཐུབ་པར།རྒྱ་གཞུང་གིས་གསེར་རྟ་བླ་རུང་དགོན་གཏོར་བཤིག་བྱ་རྒྱུའི་ཐད་ཀྱི་ལས་འཆར་བཀའ་རྒྱའི་ནང་དགོན་པའི་གྲྭ་པ་དང་བཙུན་མ།དགེ་བསྙེན་བཅས་གྲངས་འབོར་ཉུང་འཕྲི་བྱ་རྒྱུ་ཡིན་པ་དང་།ཕྱི་ལོ་༢༠༡༦ལོར་གྲྭ་བཙུན་གྲངས་འབོར་༢༢༠༠ཕྱིར་འབུད་གཏོང་རྒྱུ་ཡིན་འདུགདེའི་ནང་དགེ་བསྙེན་གྲངས་༡༠༢༩དགོན་པ་ལས་ལོགས་སུ་བགར་རྒྱུ།གྲྭ་པ་དང་བཙུན་མ་གྲངས་༡༢༠༠དགོན་པ་ནས་ཕྱིར་འབུད་གཏོང་རྒྱུ་དང་།དེའི་ཁྲོད་དུ་ཞིང་ཆེན་གཞན་ནས་ཡིན་པའི་གྲྭ་བཙུན་གྲངས་༦༠༠ཚུད་ཡོད་པ་རེད།ད་དུང་ཕྱི་ལོ་༢༠༡༧ལོར་དགོན་པའི་གྲྭ་བཙུན་སོགས་ཀྱི་ཁྱོན་བསྡོམས་མི་གྲངས་༥༠༠༠ལ་ཚོད་འཛིན་བྱ་དགོས་ཀྱི་ཡོད་འདུགགལ་སྲིད།ཕྱི་ལོ་༢༠༡༧ཟླ་༩ཚེས་༣༠སྔོན་ལ་མི་གྲངས་༥༠༠༠དུ་ཚོད་འཛིན་མ་ཐུབ་པ་ཡིན་ན།༢༠༡༧ལོར་དགོན་པའི་མི་གྲངས་ཀྱི་མིང་ལྟར་ཕྱིར་འབུད་གྲྭ་བཙུན་གྱི་མི་གྲངས་ཇེ་མང་དུ་གཏོང་རྒྱུ་ཡིན་འདུགདེར་མ་ཟད།འདི་ལོར་ཕྱིར་འབུད་བྱས་པའི་གྲྭ་པ་དང་བཙུན་མའི་མིང་ཐོ་རྣམས།ཕྱི་ལོ་༢༠༡༦ཟླ་༦ཚེས་༡༥སྔོན་ལ་གོང་རིམ་སྲིད་གཞུང་ལ་རྩིས་སྤྲོད་ཐོགཕྱི་ཟླ་༡༠ཚེས་༣༠སྔོན་ལ་ཕྱིར་འབུད་བཏང་ཚར་དགོས་པ་དང་།དགོན་པར་གཏན་སྡོད་ཚད་གཞིའི་མི་གྲངས་༥༠༠༠ཡི་མིང་ཐོ་གོང་རིམ་ལ་སྤྲོད་དགོས་པ་དང་།དེའི་ནང་ཞིང་ཆེན་གཞན་གྱི་གྲྭ་བཙུན་གྲངས་༡༠༠༠ལས་བརྒལ་མི་ཆོག་པ་རེད།དེ་ལས་གཞན་པའི་དགོན་པར་གནས་སྡོད་མི་སྣ་རྣམས་ཀྱི་མིང་ཐོ་ཞིབ་བཤེར་གྱིས་ཕྱི་ལོ་༢༠༡༦ཟླ་༨ཚེས་༣༠སྔོན་ལ་གོང་རིམ་ལ་སྤྲོད་དགོས་ཀྱི་ཡོད་འདུགལས་གཞི་དེར་འགན་འཁུར་མཁན་འགོ་ཁྲིད་ནི་རྒྱ་རིགས་འགོ་ཁྲིད་གྲང་ཕེན་སུན་དང་།ཏན་ནས་ཁེ།ཚས་ཡས་སྤོང་གསུམ་དང་།འགན་ལེན་ལས་ཁུངས་ནི་ཁུལ་འཐབ་ཕྱོགས་གཅིག་གྱུར་ཁང་།ཁུལ་མི་རིགས་ཆོས་ལུགས་ལས་དོན་ཁང་།ཁུལ་སློབ་གསོ་སྡེ་ཁགཁུལ་སྤྱི་བདེ་ལས་ཁུངས།ཁུལ་དམངས་སྲིད་ལས་ཁུངས།གསེར་རྟ་རྫོང་སྲིད་གཞུང་།ཕྱི་ཡོང་གྲྭ་བཙུན་རྣམས་དང་འབྲེལ་ཡོད་ཀྱི་རྫོང་དང་ས་ཁུལ་སྲིད་གཞུང་བཅས་ཡིན་འདུག་ཅེས་འཁོད་འདུག